Толькі ж дзе асноўныя віноўнікі сённяшняга свята — нашы ветэраны? На гэты раз іх не ўбачыш наперадзе святочнага шэсця — прадстаўнікоў ветэранскай арганізацыі прывозяць у мікрараён у легкавушках з адкрытым верхам. Гэта вялікая павага і пашана ім і даніна павагі да іх сталых гадоў, бо здароўе ўжо не дазваляе без цяжкасцяў пераадолець шлях да цэнтра горада, дзе павінны адбыцца асноўныя дзеі свята. А што ім некалі, у тыя ваенныя гады было пераадолець гэты нязначны шлях… Перабегчы, або, мяркуючы па абстаноўцы, па-пластунску перапаўзці гэты адрэзак мясцовасці… Ды толькі гады і час бяруць сваё і няма ўжо былой моцы.